Diari Oficial de la Generalitat Valenciana


Sumari del DOGV 4359, del 17-10-2002 (2002/11313)

Edicte de citació a les persones interessades en el recurs contenciós administratiu número 233/2002, interposat contra la inactivitat de la Generalitat Valenciana en l'execució de l'acte ferm pel qual s'aprova la consignació del 0,8% de la suma dels totals de les masses salarials del personal funcionari en els pressuposts dels exercicis compresos entre 1993-2002.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4359

Data del DOGV
:   17-10-2002

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2002/11431


Organisme emissor
:   Conselleria de Justícia i Administracions Públiques

Tipus de document
:   Edicte

Edicte de citació a les persones interessades en el recurs contenciós administratiu número 233/2002, interposat contra la inactivitat de la Generalitat Valenciana en l'execució de l'acte ferm pel qual s'aprova la consignació del 0,8% de la suma dels totals de les masses salarials del personal funcionari en els pressuposts dels exercicis compresos entre 1993-2002. [2002/X11185]
  
El director general de Funció Pública, fa saber:
  
Que la Central Sindical Independent i de Funcionaris (CSI-CSIF), ha formulat demanda davant el Jutjat Contenciós Administratiu número set de València.
  
Dita demanda ha sigut interposada contra la inactivitat de la Generalitat Valenciana en l'execució de l'acte ferm pel qual s'aprova la consignació del 0,8% de la suma dels totals de les masses salarials del personal funcionari en els pressuposts dels exercicis compresos entre 1993-2002 i la constitució de la Comissió Tècnica prevista que s'encarregue de la distribució dels fons entre els funcionaris, segons allò pactat en l'Acord entre l'administració i els sindicats, de 5 de maig de 2000.
  
Per això, en compliment del que disposen els articles 48 i 49 de la Llei 29/1998, de 13 de juliol, Reguladora de la Jurisdicció Contenciosa Administrativa, escau la citació de tots els possibles interessats, i se'ls fa saber que ha sigut remés l'expedient administratiu al citat Jutjat, en què podran personar-se en les actuacions en el termini de nou dies, si ho estimen convenient, com a demandats, actuació que haurà de realitzar-se degudament representats en la forma establida en els articles 23.2 i 23.3 de la Llei de la Jurisdicció Contenciosa Administrativa.
  
Respecte d'això, esta Direcció General considera que raons d'interés públic aconsellen procedir a la citació de tots els possibles interessats en l'expedient administratiu de referència, a través de la publicació del present edicte.
  
Es fa constar que la Generalitat Valenciana, representada pels lletrats del Gabinet Jurídic, compareix en el citat recurs en defensa del manteniment de l'acte recorregut.